b"\n_START_ARTICLE_\nJsendra\n_START_PARAGRAPH_\nJsendra \xc3\xa9s una varietat d'arr\xc3\xb2s obtinguda al Departament d'arr\xc3\xb2s de Sueca en 2005. Des de la seua aparici\xc3\xb3, ha anat substituint en el cultiu a la varietat S\xc3\xa9nia. Tanmateix, i juntament amb varietats com Gleva, Fonsa o Montsianell, generalment es classifiquen com a Arr\xc3\xb2s S\xc3\xa9nia, ja que, tot i ser t\xc3\xa8cnicament noves varietats, mantenen caracter\xc3\xadstiques semblants._NEWLINE_Deu el seu nom a Juan Sendra, investigador de l'IVIA que particip\xc3\xa0 en el projecte i que va faltar abans del registre de la varietat, motiu pel qual els seus companys volgueren homenatjar-lo.\n_START_SECTION_\nHist\xc3\xb2ria i caracter\xc3\xadstiques\n_START_PARAGRAPH_\nEl proc\xc3\xa9s d'obtenci\xc3\xb3 del Jsendra s'inicia en 1993, per encreuament de l'arr\xc3\xb2s S\xc3\xa9nia, varietat pr\xc3\xb2pia de l'IVIA, amb la californiana M202. La planta fa una al\xc3\xa7ada mitjana de 74 cm, el que permet una producci\xc3\xb3 \xc3\xb2ptima, per constrast a plantes m\xc3\xa9s altes com la del bomba, que fan que el proc\xc3\xa9s d'obtenci\xc3\xb3 siga m\xc3\xa9s car. Per la seua banda, la resist\xc3\xa8ncia del JSendra a la pyricul\xc3\xa0ria \xc3\xa9s semblant a la de les altres varietats actualment utilitzades."